Будзем лічыць, што з жыллём разабраліся, можна і за транспарт узяцца. Працэнтныя стаўкі па крэдытах розняцца ў залежнасці ад многіх фактараў: напрыклад, ад таго, новы гэта аўтамабіль ці той, што быў у карыстанні. Ужываны аўтамабіль — значна меншая каштоўнасць для банка як гарантыя аплаты крэдыту, чым новая машына, таму далёка не ўсе банкі выдаюць такія крэдыты (за гэта бяруцца толькі Белаграпрамбанк, ААБ "Беларусбанк", Белзнешэканамбанк, Беларускі народны банк, Белрасбанк, Мінскі транзітны банк і Самбелбанк), а ў некаторых банках, якія аказваюць такую паслугу, павышаюць працэнтную стаўку па крэдытах. Напрыклад, у Мінскім транзітным Банку вы можаце ўзяць крэдыт на новы аўтамабіль пад 14,9 працэнта гадавых, а ўжываны абыдзецца на адзін працэнтны пункт даражэй. Уплывае гэта і на памер штомесячнай камісіі за абслугоўванне крэдыту (у тых банках, дзе яна ёсць): у Мінскім Транзітным банку пры выплаце асноўнай пазыкі і працэнтаў па аўтакрэдыту давядзецца штомесяц дабаўляць па 29 тысяч, калі купілі ў крэдыт новую машыну, і 49 тысяч, калі ваша машына была ва ўжытку раней.